Vladimir Nikolić hrvatski je književnik rođen 1829. godine u Novoj Gradiški.

Napisao je poznatu starogradsku pjesmu „Na te mislim“ koju je skladala Hedviga Strgar. Novogradiški suvremenici smatraju da je pjesma posvećena gradu Novoj Gradiški.

Na te mislim

Na te mislim kada zora sviće,  
Na te mislim kad se svrši dan.  
Na te mislim kad se svako biće,  
Sprema tiho, da prespava san.  
  
Na te mislim sunce kad se gubi,  
Uvijek mislim samo na te ja.  
Tebe jednu srce moje ljubi,  
Na tom svijetu sreća si mi sva.  
  
Ja u javi već o tebi sanjam,  
I kad tiha prostrta je noć.  
Na tvoj spomen ljubav svu obraćam,  
K tebi silna mene vuče moć.  
  
Bez tebe mi ne miriše cvijeće,  
Gorak mi bez tebe plod je svak.  
Gdje ti nisi nema za me sreće,  
Gdje ne dišeš nečist mi je zrak.

Osim slušanja Nikolićeve pjesme, učenici su uz instrumentalnu pratnju čitali pjesme novogradiškog pučkog pjesnika Josipa Pintarića Puce čije su pjesme uglazbili mnogi slavonski tamburaški sastavi.